Diari Oficial de la Generalitat Valenciana


Sumari del DOGV 7859, del 26-08-2016 (2016/6505)

RESOLUCIÓ de 5 d'agost de 2016, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre privat de nova creació d'ensenyaments esportius denominat FASCV, a València.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7859

Data del DOGV
:   26-08-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/6505


Data del document
:   05-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 5 d'agost de 2016, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre privat de nova creació d'ensenyaments esportius denominat FASCV, a València. [2016/6505]  
L'expedient ha sigut iniciat a instància de la Federació d'Activitats Subaquàtiques de la Comunitat Valenciana, en sol·licitud d'autorització per a l'obertura i el funcionament d'un centre docent privat de nova creació d'ensenyaments esportius denominat FASCV, a València.  
  
La Direcció General de Centres i Personal Docent va emetre l'informe favorable, de 2 de febrer de 2016, respecte a la proposta d'instal·lacions i ús educatiu dels espais reflectits en la documentació tècnica presentada.  
Vista la proposta de la direcció territorial competent en matèria educativa, que inclou l'informe de la Unitat Tècnica de Construccions, respecte a les instal·lacions. El centre privat d'Ensenyaments Esportius FASCV estarà ubicat en les instal·lacions del centre privat d'Educació Infantil, Primària i Secundària Sagrada Família, de València (codi del centre: 76393704), i haurà d'impartir els seus ensenyaments en horari compatible amb l'esmentat centre.  
Vist l'informe de la Inspecció d'Educació respecte a la compatibilitat horària de funcionament i objectius, continguts i criteris d'avaluació, de conformitat amb la normativa aplicable.  
Vist el compromís de la titularitat del centre de presentar la llista del professorat i les titulacions respectives, abans de l'inici del curs escolar, de conformitat amb la legislació aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 1363/2007, de 24 d'octubre (BOE 08.11.2007), que estableix l'ordenació general dels ensenyaments esportius de règim especial; i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyaments de règim general no universitaris, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent, de data 20 de juny de 2016, de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Autoritzar l'obertura i el funcionament del centre docent privat de nova creació que a continuació s'indica, atenent les característiques, els ensenyaments i la capacitat màxima que s'assenyalen.  
Codi del centre: 26171703  
Denominació genèrica del centre: centre privat d'ensenyaments esportius.  
Denominació específica del centre: FASCV.  
Titular: Federació d'Activitats Subaquàtiques de la Comunitat Valenciana.  
Domicili: c/ Poeta Ricard Sanmartín, núm. 3.  
Localitat: València (46226)  
Província: València  
Ensenyaments i capacitat màxima que s'autoritzen:  
Ensenyaments esportius de grau mitjà:  
Família: Esports Subaquàtics.  
2 cicles inicials i 2 cicles finals de Busseig Esportiu amb Escafandre Autònom (codi de l'ensenyament: 73660024232), amb 20 llocs escolars cada cicle.  
  
Segon  
S'adscriu el centre privat d'ensenyaments esportius FASCV al Centre Integrat Públic de Formació Professional Complex Educatiu de Cheste, de la localitat de Cheste (codi 76318711), a efectes acadèmics i administratius.  
  
Tercer  
La present autorització està condicionada a la signatura del conveni entre la conselleria competent en matèria educativa i el centre educatiu que s'autoritza, a l'objecte de concordar l'oferta formativa de les ensenyances conduents a l'obtenció dels títols oficials de tècnics esportius i/o tècnics esportius superiors.  
  
Quart  
El centre haurà de presentar la llista del professorat i les titulacions adequades als ensenyaments que s'autoritzen davant de la direcció territorial corresponent, per a la seua aprovació abans de l'inici de les activitats educatives, amb un informe previ favorable de la Inspecció Educativa.  
  
Cinqué  
La present autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Sisé  
La present resolució tindrà efectes des de la data en què es dicta; no obstant això, els seus efectes acadèmics s'entenen referits al pròxim curs escolar.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser notificada.  
Per a les persones interessades que no siguen objecte de notificació, els terminis començaran a comptar l'endemà de ser publicada en el Diari Oficial de la Comunitat Valenciana.  
  
València, 5 d'agost de 2016. El conseller d'Educació, Investigació, Cultura i Esport: Vicent Marzà Ibáñez.